Source: https://ficek.sk/narok-na-nahradu-skody-po-dopravnej-nehode-1592
Timestamp: 2019-06-20 18:13:06+00:00
Document Index: 4323793

Matched Legal Cases: ['§ 10', '§ 421', '§ 52', '§ 55', '§ 10', '§ 11', '§ 4']

[2019] Nárok na náhradu škody po dopravnej nehode | Poradíme Vám? '
Nárok na náhradu škody po dopravnej nehode
Odpovedané dňa: 22. 12. 2013
Otázka: Nárok na náhradu škody po dopravnej nehode
Dobrý deň, mali sme nehodu, chcem sa spýtať na nárok na náhradu škody po dopravnej nehode, pán, do ktorého sme narazili bol v poriadku aj sanitka bola, no na druhý deň oznámil, že ma niečo so stavcom, a že je na pn a chce 2000 eur, ináč to dá na súd, chceme určite využiť v každom prípade právnu pomoc, najskôr sa chcem informovať, či to je z Vášho pohľadu vážne. Ma nárok na náhradu škody po dopravnej nehode.
Odpoveď: Nárok na náhradu škody po dopravnej nehode
pokiaľ ide o nárok na náhradu škody po dopravnej nehode, základnou otázkou je či škoda vznikla v príčinnej súvislosti s dopravnou nehodou a samozrejme, či skutočne vznikla nejaká škoda.
Pokiaľ uvedený účastník dopravnej nehody žiada od Vás 2000,- €, určite neodporúčam mu niečo dávať pred tým, ako Vám predloži o tejto sume potrebné doklady. Keď niekto chce zo dňa na deň 2000,- €, je to veľmi podozrivé.
Vyžiadajte si od neho doklady, ako dospel k sume 2000,- €, urobte to písomne, ak Vám výzvu na zaplatenie poslal písomne. V liste uveďte, že musí preukázať, že mu vznikla škoda, v akom rozsahu a že táto škoda vznikla v súvislosti s uvedenou dopravnou nehodou. Je vhodné mať doklad o tom, že nemal žiadne zranenia priamo z dopravnej nehody, prípadne svedkov.
Náhradu škody pri ublížení na zdraví je potrebné počítať podľa dosiahnutých bodov, ktorých výšku určí lekár. Je málo pravdepodobné, že mu lekár hneď stanovil počet bodov.
Poškodenie na zdraví v dôsledku dopravnej nehody môže byť trestným činom (ublíženie na zdraví z nedbanlivosti)
Podotázka: Nárok na náhradu škody po dopravnej nehode (Občianske právo)
Dobrý deň, na "nátlak" ľudí sa na Vás obraciam s radou. Dnes v noci 19. 6. 2019 mi pred domom zhorelo auto KIA proceed. Po obhliadke hasičmi a políciou bol prípad uzavretý ako vada resp. samovznietenie a cudzie zavinenie bolo prakticky vylúčené. Chcem len vedieť, či mám šancu uspieť v spore s KIA, keďže auto bolo pred 3 týždňami na pravidelnej servisnej prehliadke. Zástupcovia KIA vylúčili, že by mohlo ísť o samovznietenie, keďže taký prípad nezaznamenali. Auto ma 6 rokov a má len zákonné poistenie. Za ústretovosť ďakujem. S pozdravom Robert Bunca
v otázke uvádzate, že ku škodovej udalosti na MV došlo v noci na dnes 19.6.2019 a že polícia a hasiči prípad uzavreli s tým, že sa jedná zrejme o samovznetenie MV.
Musíte trvať na policajnej správe z uvedenej udalosti.
Pokiaľ ústne Vám bolo oznámené, že sa jedná o samovznetenie vozidla, predpokladáme, že MV je ešte na svojom mieste, zabezpečte obhliadku súdnym znalcom a to z dôvodu, že je možné, že došlo k neodbornému zásahu pri servisnej prehliadke spred troch týždňov. Sú to len naše úvahy, ku ktorým sa bude vedieť kvalifikovane vyjariť znalec.
Zoznam znalcov nájdete na stránke Ministerstva spravodlivosti SR /napr. zisťovanie príčin požiarov/
Následne sme názoru, že je treba s náhradou škody obrátiť sa priamo na autoservis.
Bez príslušných dokladov - správa z polície a od hasičov, vrátane znaleckého posudku sme názoru, že sa k náhrade škody nedostanete.
Dobrý deň, chcela by som sa opýtať, či je možné žiadať náhradu škody automobilu po nehode od osoby, ktorá v čase nehody auto šoférovala, ktorej som dala plnú moc na k užívaniu auta. Polícia ešte prípad neuzavrela nakoľko nevedia dokázať kto spôsobil dopravnú nehodu. Stalo sa to na križovatke so semaformi. Auto som brala na úver, nie leasing. Nemá havarijnú, iba zákonnú poistku a gap pripoistenie. Auto je úplne zničené. Ďakujem.
na Vami uvedenú otázku uvádzame :
Podľa ust. zákona o povinnom zmluvnom poistení platí :
"§ 10 Práva a povinnosti poisteného
c) právo na náhradu škody bolo riadne uplatnené; v takomto prípade je poistený povinný postupovať podľa pokynov poisťovateľa."
T.j. : Vznik poistnej udalosti je potrebné nahlásiť Vašej poisťovni bez ohľadu na to, že vyšetrovanie nie je ukončené.
Pokiaľ by ste boli ako majiteľ motorového vozidla zodpovedný za vzniknutú škodu a nemali ste havarijné poistenie, potom od vodiča budete musieť vymáhať spôsobenú škodu.
Podľa ust. § 421 Občianskeho zákonníka platí :
"Každý, kto od iného prevzal vec, ktorá má byť predmetom jeho záväzku, zodpovedá za jej poškodenie, stratu alebo zničenie, ibaže by ku škode došlo aj inak."
Dobrý deň. Mám taký problém. Cca pred mesiacom ma "zasypalo" posypové vozidlo, mám to na kamere. Udalosť som nahlásil na jeho poisťovňu vyplnením online formuláru, kde som musel zadať poisťovňou schválený servis. Za pár dni sa mi ozvali priamo z toho servisu, že mám prísť na obhliadku. Po vykonaní obhliadky mi oznámil technik, že poisťovňa schválila opravu v plnom rozsahu aký bol nimi nahlásený. Po vykonaní opravy, mi ale pri preberaní vozidla v servise oznámili, že poisťovňa neschválila celú opravu, a že tento rozdiel musím doplatiť Ja. Zhrniem: škodu som normálne nahlásil, zadaný servis schválený poisťovňou, na základe schválenia poisťovne vykonal opravu, ja vraj musím servisu doplatiť cez 700 €. Ako som mal tomu zabrániť, keď žiadnu komunikáciu medzi poisťovňou a servisom som nikdy nevidel? Ako mám teraz postupovať? Ďakujem za odpoveď. Pekný deň.
Odpovedá: JUDr. Milan Ficek, advokát (odpoveď odoslaná: 20.04.2019)
v otázke neuvádzate, či Vám nejaká výzva došla v písomnej forme a na akom skutkovom základe od Vás servis požaduje uhradiť doplatok 700 €. Vy nie ste zodpovedný za vzniknutú škodu, preto odporúčame pokiaľ Vám výzva došla písomnej forme, aby ste servis odkázali s výzvou k úhrade 700 € na správcu komunikácie, ktorý zrejme zabezpečoval posyp cestnej komunikácie.
Dobrý deň. Chcem sa opýtať. Mám požičané auto z požičovne city-metal a stala sa mi taká vec, že som zrazil srnca na aute je spôsobená škoda cca 1500-2000 eur. Uhradil som požičovní spoluúčasť t. J. 165 eur a dnes mi volali, že im mám ešte zaplatiť 200 eur ušlý zisk za ten čas čo bude auto v servise. Ma auto požičovňa na také niečo právo? Alebo je to totálna blbosť?
Vychádzame z predpokladu, že požičovňa má svoj vozový park poistený nielen PZP, ale aj havarijné poistenie.
V otázke neuvádzate na akom skutkovom základe ste uhradili sumu 165 €, resp. či po vzniku poistnej udalosti ste toto nahlásili polícii prípadne správcovi revíru a podobne.
Poistná zmluva, ktorú má mať uzatvorená požičovňa určuje podmienky plnenia zo strany poisťovne.
Poznamenávame, že podľa informácií zverejnených na stránke predmetnej spoločnosti je uvedené, že v požičovnom je zahrnuté aj PZP a havarijné poistenie. Sme názoru, že nie ste povinný niesť zodpovednosť za poškodenie vozidla z dôvodu stretu so zverou pokiaľ požičovňa nemala toto poistenie uzatvorené.
Telefonickú výzvu k úhrade sumy 200 € neakceptujte, teda neuhradzujte ju a pokiaľ Vás požičovňa opätovne vyzve k úhrade, požiadajte ich, aby svoju požiadavku voči Vám vzniesli písomne s riadnym odôvodnením.
Dôležité je aj to, či Vy sám máte uzatvorené nejak poistenie, kde ste mali tiež nahlásiť poistnú udalosť, aby Vaša poisťovňa za Vás uhradila prípadnú škodu.
Odporúčame preto neuhradzovať 200 € a žiadať vzniesť požiadavku voči Vám písomne; súčasne žiadať právny základ preplatenie sumy 165 €, ktorú sumu ste už uhradili.
Dajte nám vedieť ako ste dopadli.
Ide o 76 ročnú pani s vestibulárnym syndrómom a psychicky narušenú. Išlo o firemné vozidlo. Od poisťovne majú vyčíslené manžel si povinnosti všetky splnil. No môžu žiadať kompenzáciu ešte aj od neho? Ďakujem Jána.
nie je v našej kompetencii resp. v rozsahu našich vedomostí bez znaleckého posudku vo veci /či už z odboru dopravy alebo zdravotníctva posudzovať to, či zdravotný stav bol príčinou kolízie s chodcom. alebo sa tak stalo na základe chyby na strane chodca alebo Vášho manžela.
Ak je zdravotný stav poškodenej panej taký, ako uvádzate v otázke, neznamená to, že vzhľadom na jej vek a zdrav. stav. jej náhrada nepatrí.
Skutočne odporúčame vec riešiť s poisťovňou manžela a bez súhlasu poisťovne nepodpisovať žiadne uznanie záväzku na náhradu škody.
Je to odborná otázka, ktorá bude predmetom znal. dokazovania.
Môžeme sa Vám následne vyjadriť k znaleckým posudkom prípadne výzve poškodenej na náhradu škody, ale museli by sme poznať bližšiu situáciu zo správ polície a znaleckých posudkov.
Dobrý deň. Chcela by som radu. Manželovi na priechode pre chodcov podbehla pani. Pritom mal zapnuté všetky signalizačné zariadenia aiveco aj pípalo. Myslela si, že stihne. Operovali jej bedrový kĺb. Doba liečenia do 3 mesiace, lekári ju zabrali na operáciu. Musela sa dať znova operovať v inom meste. Od poisťovne dostane pekné peniaze. No chcú aj po nás. No manžel za komplikácie nemôže. Ako máme ďalej postupovať? Bola by som vďačná za radu. S úctou Jána.
Podľa ust. § 52 zákona o cestnej premávke platí :
"Chodci, ktorí prechádzajú cez priechod pre chodcov, musia brať ohľad na vodičov prichádzajúcich vozidiel najmä tým, že neprechádzajú jednotlivo, ale v skupinách. To platí aj voči vodičom odbočujúcim na cestu, cez ktorú chodci prechádzajú. Chodec nesmie vstupovať na vozovku, a to ani pri použití priechodu pre chodcov, ak vzhľadom na rýchlosť a vzdialenosť prichádzajúcich vozidiel nemôže cez vozovku bezpečne prejsť. Iným účastníkom cestnej premávky ako chodcom je používanie priechodu pre chodcov zakázané, ak v § 55a ods. 2 nie je ustanovené inak.
Pred vstupom na vozovku sa chodec musí presvedčiť, či tak môže urobiť bez nebezpečenstva, a len čo vstúpi na vozovku, nesmie sa tam bezdôvodne zdržiavať ani zastavovať. To platí na priechode pre chodcov i mimo neho. Chodec nesmie prekonávať zábradlie ani iné zábrany."
Podľa zákona o povinnom zmluvnom poistení je potrebné nahlásiť poistnú udalosť Vašej poisťovni v lehote do 15 dní od vzniku poistnej udalosti.
Bez súhlasu poisťovne nerobte žiadne úkony voči poškodenej týkajúce sa napr. uznania záväzku a náhrady škody.
Na žiadosť poškodenej je manžel povinný jej poskytnúť bez zbytočného odkladu údaje na uplatnenie nároku na náhradu škody, najmä
Samotná škodová udalosť bude predmetom znaleckého posudku znalcom z odboru dopravy a zdravotníctva.
To, že došlo k ďalšej operácii poškodenej neznamená, že sa jedná o operáciu z dôvodu stretu vozidla s chodcom, resp. samotná či ďalšia operácia je následkom dopravnej nehody.
Dobrý deň, chcem sa opýtať mala som haváriu kde som bola ako vinník. Moja poisťovňa všetko zaplatila, ale dnes mi prišiel papier o vyzve na náhradu škody od poškodeného. Žiada dosť veľkú sumu a ja neviem, či to môže, keď mal z poisťovne všetko vyplatené.
Odpovedá: JUDr. Milan Ficek, advokát (odpoveď odoslaná: 20.02.2019)
Dobrý deň, pokiaľ zo strany poškodeného bola voči Vám vznesená ďalšia požiadavka na náhradu škody, potom platí ust. § 10 zákona o povinnom zmluvnom poistení (citujeme) :
"Práva a povinnosti poisteného
Ak zo strany poisťovne bola uhradená škoda, základnou otázkou je či táto teraz uplatnená škoda vznikla v príčinnej súvislosti s dopravnou nehodou a či vôbec vznikla.
Odporúčame preto uplatnenie náhrady škody voči Vašej osobe oznámiť Vašej poisťovni a poškodenému oznámiť, aby svoje nároky rovnako uplatnil voči Vašej poisťovni. Vy náhradu škody z vlastnej iniciatívy neuznávajte a neuhradzuje.
Nárok na náhradu škody po dopravnej nehode teraz uplatnenej nemusel vzniknúť v súvislosti s dopravnou nehodou.
Dobrý deň, svojim mot. vozidlom som mal stret so zverou. K autu je uzavreté len PZP ale s verejným prísľubom na stret so zverou (max 2000 EUR, jedna udalosť za poistné obdobie). Poistka je v Koopeative Mal som zápis od policajtov, po obhliadke auta prišiel aj súkromný detektív poisťovne na “preverenie”, či som naozaj zrazil lesnú zver. Všetko bolo spísané odovzdané a potvrdené tak ako som to nahlásil. Plnenie som žiadal rozpočtom 2600 €. Ako ich viem donútiť k plneniu ? Dokedy to môžu takto účelovo naťahovať? Ďakujem za odpoveď.
Podľa ust. § 11 zákona o povinnom zmluvnom poistení platí (citujeme) :
"(6) Poisťovateľ je povinný bez zbytočného odkladu začať prešetrovanie potrebné na zistenie rozsahu jeho povinnosti poskytnúť poistné plnenie a do troch mesiacov odo dňa oznámenia poškodeného o škodovej udalosti
(8) Ak poisťovateľ nesplní povinnosť podľa odseku 6, je povinný zaplatiť poškodenému úroky z omeškania podľa osobitného predpisu."
Z uvedeného vyplýva, že poisťovateľ je povinný prešetrovanie poistnej udalosti skončiť do troch mesiacov a oznámiť vysvetlenie dľa bodu b/ a do ďalších 15 dní od skončenia prešetrovania poskytnúť poistné plnenie.
Verejný prísľub poisťovne je na sumu 2000 €.
Ak uplynula lehota troch mesiacov od uplatnenia náhrady škody žiadať od poisťovne poistné plnenie, ktoré Vám musí byť vyplatené do 15 dní.
Zdravím, mal som dopravnú nehodu, pri ktorej ma označili za vinníka. A aj napriek tomu, že pánovi poisťovňa preplatí za auto pri šrotovaní 5100 e tvrdí, že jeho auto stojí viac a poisťovňa mu preplatí za opravu 3000 e ale vraj to nestačí na opravu, a tak pýta odo mňa 1000 e. Má na to právo alebo nie? Ďakujem.
1./ podľa ust. Obč. zákonníka a zákona o povinnom zmluvnom poistený Vy ako poistený máte nárok, aby poisťovňa za Vás uhradila škody, za ktoré nesiete zodpovednosť pri dopravnej nehode na aute poškodeného.
Podľa § 4 zákona o PZP platí :
Poisťovňa prípad podľa Vašej otázky uzatvorila tak, že poškodenému škodu na jeho aute, kde zrejme podľa obhliadky a príslušných postupov poisťovne usúdila, že sa jedná o totálnu škodu - auto na zošrotovanie a uhradila mu sumu 5100 €.
Táto suma pri totálnej škode predstavuje rozdiel medzi hodnotou vozidla pred dopravnou nehodou a hodnotou jeho zvyškov, ktoré je možné predať a rozdiel medzi uvedenými hodnotami Vaša poisťovňa uhradila poškodenému.
Či bol výpočet zo strany poisťovne vykonaný správne, posúdiť ani nemôžeme, na to je súdny znalec; pokiaľ poškodený s uvedenou sumou 5100 € nesúhlasí musí sa obrátiť na poisťovňu prípadne zabezpečiť vlastný znalecký posudok.
Sme názoru, že nie ste povinný túto sumu 3000 € a 1000 € poškodenému uhradiť, pokiaľ poisťovňa rozhodla a poškodený súhlasil s tým, že na aute vznikla totálna škoda, ktorú aj poškodenému uhradila. Ak sa napriek tomu poškodený rozhodol, že auto dá opraviť, musí tak urobiť na svoje náklady, keďže poisťovňa mu už vyplatila totálnu škodu a vrak predá tiež, s čím poisťovňa pri výplate totálnej škody počítala.
Požiadavky poškodeného vznesené na Vás vo výške spolu 4000 € neuznávajte.
Odporúčame Vám kontaktovať poisťovňu s tým, že sa na Vás obrátil poškodený. Poškodeného tiež odkážte na Vašu poisťovňu.
Otázkou je či auto ešte v skutočnosti fyzicky existuje aj keď ako iba vrak, to ba mala vedieť zistiť poisťovňa.
Dobrý deň. Pri vychádzaní z parkovacieho miesta som šuchol zadné koleso okoloidúceho auta. Bol v mrtvom bode, tak som ho nevidel. Polícia neprišla lebo na infolinke nám oznámili, že ak škoda nie je nad 4.000e, netreba. Teraz sa mi pán vyhráža, že si ma predvolá polícia lebo ho chcem oklamať a on tam ma známeho, a že si bude nárokovať aj niečo zdravotné, lebo nemôže otočiť hlavou doprava. Čo na mieste ovšem nebolo a v pokoji odišiel preč. Čo všetko mi hrozí od takéhoto človeka a čo všetko treba spraviť preto, aby sa to ujednalo? Pracuje ako taxikár. Ďakujem.
Odpovedá: JUDr. Milan Ficek, advokát (odpoveď odoslaná: 03.11.2018)
Dobrý deň, vôbec sa nenechajte zastrašiť, pravdepodobne chce využiť situáciu a dostať od vás peniaze, na ktoré vôbec nemusí mať nárok. Takéto prípady sa stávajú pomerne často a videl som ich už niekoľkokrát.
Napíšte mu alebo zavolajte, aby vám celú škodu vyčíslil a vy ju následne budete žiadať preplatiť v poisťovni. Táto škoda by mala byť hradená z PZP.
Vždy sa odvolávajte iba na poisťovňu, nie je dôvod aby ste platili náhradu škody zo svojho.
Škodovú udalosť nahláste samozrejme na poisťovni.
Ak by bol tento človek priveľmi agresívny alebo by vás otravoval, dajte mi vedieť, poradím vám čo ďalej, prípadne vám s tým pomôžem, aby vás neotravoval.